《子陵钓台》
宋代·杨杰

高风谁得似先生，七里溪山当画屏。功业不随东汉祖，光芒独应少微星。

兰台有史传名姓，蓬户无人问醉醒。若使当时忘故态，何由千古羡鸿冥。

作者简介：无为人，字次公，自号无为子。仁宗嘉祐四年进士。神宗元丰中官太常，凡礼乐之事皆预讨论。与范镇议乐有异，多攻之。哲宗元祐中为礼部员外郎，出知润州，除两浙提点刑狱。卒年七十。有《无为集》、《乐记》。